**Pakuotės lapelis: informacija vartotojui**

**CardiolC geriamieji lašai, tirpalas**

Gudobelių ir valerijonų tinktūra, pakalnučių tinktūra, kolamedžių sėklų skystasis ekstraktas, kofeinas

**Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.**

Visada vartokite šį vaistą tiksliai kaip aprašyta šiame lapelyje arba kaip nurodė gydytojas.

1. Neišmeskite šio lapelio, nes vėl gali prireikti jį perskaityti.
2. Jeigu norite sužinoti daugiau arba pasitarti, kreipkitės į vaistininką.
3. Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
4. Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1. Kas yra Cardiol C ir kam jis vartojamas

2. Kas žinotina prieš vartojant Cardiol C

3. Kaip vartoti Cardiol C

4. Galimas šalutinis poveikis

5. Kaip laikyti Cardiol C

6. Pakuotės turinys ir kita informacija

1. Kas yra Cardiol C ir kam jis vartojamas

Tradicinis augalinis vaistinis preparatas, kurio indikacijos pagrįstos tik ilgalaikiu vartojimu, skirtas senyvų žmonių lengvam širdies nepakankamumui gydyti, jeigu gydytojas nėra nustatęs sąstovio požymių ir nereikia vartoti kitų vaistų širdžiai gydyti.

2. Kas žinotina prieš vartojant Cardiol C

Cardiol C vartoti negalima:

* jeigu yra alergija veikliosioms medžiagoms (jos išvardytos 6 skyriuje).

#### Įspėjimai ir atsargumo priemonės

Pasitarkite su gydytoju arba vaistininku, prieš pradėdami vartoti Cardiol C.

Nerekomenduojama vartoti pacientams, sergantiems kepenų ligomis, epilepsija, alkoholizmu, kadangi preparato sudėtyje yra etanolio (alkoholio).

#### Vaikams ir paaugliams

Nerekomenduojama vartoti vaikams ir paaugliams jaunesniems kaip 18 metų, kadangi nėra saugumo ir veiksmingumo duomenų.

#### Kiti vaistai ir Cardiol C

Jeigu vartojate arba neseniai vartojote kitų vaistų arba dėl to nesate tikri, , pasakykite gydytojui arba vaistininkui.

Pranešimų apie sąveiką su kitais vaistiniais preparatais vartojant Cardiol C nebuvo.

Cardiol C vartojimas su maistu ir gėrimais

Cardiol C gydomiems pacientams patariama nevartoti gėrimų ir maisto produktų, kurių sudėtyje yra kofeino (kavos, stiprios arbatos, šokolado, gėrimų, kurių sudėtyje yra kolos riešutų ekstrakto).

Nėštumas ir žindymo laikotarpis

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju.

Nėštumo ir žindymo laikotarpiu Cardiol C vartoti nerekomenduojama, kadangi tyrimų nėra atlikta.

Vairavimas ir mechanizmų valdymas

Cardiol C gebėjimą vairuoti ir valdyti mechanizmus veikia silpnai. Pavartojusiems šio vaistinio preparato vairuoti ar valdyti mechanizmus nerekomenduojama.

Cardiol C sudėtyje yra etanolio

Šio vaisto sudėtyje yra 60-69 tūrio % etanolio (alkoholio), t.y. iki 0,94 g dozėje (atitinka 20,7 ml alaus, 8,6 ml vyno). Kenksmingas sergantiems alkoholizmu. Būtina atsižvelgti nėščiosioms, žindyvėms, vaikams ir didelės rizikos grupės (pvz. sergantiems kepenų ligomis ar epilepsija) pacientams..

3. Kaip vartoti Cardiol C

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Suaugusiems žmonėms 2 – 3 kartus per dieną 20 – 40 lašų reikia įlašinti į stiklinę vandens ir po valgio išgerti. Vienkartinę dozė galima didinti iki 60 lašų.

Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją

**Vartojimas vaikams ir paaugliams**

Vaikams ir paaugliams iki 18 metų šio vaisto vartoti nerekomenduojama.

Ką daryti pavartojus per didelę Cardiol C dozę?

Didžiausia vienkartinė dozė yra 5 g, didžiausia paros dozė – 15 g Cardiol C. Išgėrus didesnę vienkartinę arba paros dozę, galimas apsinuodijimas pakalnučių širdies glikozidais.

Apsinuodijimo simptomai: vėmimas, regos sutrikimas, haliucinacijos, širdies ritmo sutrikimas.

Pamiršus pavartoti Cardiol C

Negalima vartoti dvigubos dozės norint kompensuoti praleistą dozę.

Nustojus vartoti Cardiol C

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Vartojant vaistą nurodytomis dozėmis, pranešimu apie nepageidaujamą poveikį nebuvo.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

5. Kaip laikyti Cardiol C

Šį vaistą laikykite vaikams nepastebimoje ir nepasiekiamoje vietoje.

Laikyti žemesnėje kaip 25 ˚C temperatūroje. Buteliuką laikyti sandarų.

Pirmą kartą atidarius buteliuką, vaisto tinkamumo laikas - 3 mėnesiai.

Ant dėžutės ir buteliuko etiketės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

6. Pakuotės turinys ir kita informacija

Cardiol C sudėtis

* Veikliosios medžiagos yra pakalnučių tinktūra, gudobelių ir valerijonų tinktūra, kolamedžių sėklų skystasis ekstraktas, kofeinas.

1 ml (~0,910 g) geriamųjų lašų yra:

- 0,36 g *Crataegus monogyna* Jacq. (Lindm.), *C. laevigata* (Poir.) DC. (*C*. *oxyacanthoides* Thuill.), fructus et folium cum flore (gudobelių vaisių, lapų ir žiedų) ir *Valeriana officinalis* L.s.l., radix (valerijonų šaknų) tinktūros ((0,5+0,5):4-4,5) (ekstrahentas 70 % V/V etanolis);

- 0,25 g *Convallaria majalis* L., herba (pakalnučių žolės) tinktūros (1:4-4,5) (ekstrahentas 70 % V/V etanolis);

- 0,13 g *Cola nitida* (Vent.) Schott et Endl. (*C. vera* K. Schum.) ir jų rūšių, taip pat *Cola acuminata* (P. Beauv.) Schott et Endl. (*Sterculia acuminata* P. Beauv.), semen (kolamedžių sėklų) skystojo ekstrakto (1:2) (ekstrahentas 70 % V/V etanolis);

- 0,655 mg kofeino.

* Pagalbinės medžiagos yra etanolis (96%) ir išgrynintas vanduo.

Cardiol C išvaizda ir kiekis pakuotėje

Skaidrus rudos spalvos tirpalas

Spalvoto stiklo buteliukas, kuriame yra 40 g tirpalo. Buteliukas užsuktas polietileniniu dangteliu su lašintuvu.

Registruotojas ir gamintojas

Wroclawskie Zaklady Zielarskie “Herbapol” S.A.

ul. Sv. Mikolaja 65/68

50-951 Wroclaw

Lenkija

Šis pakuotės lapelis paskutinį kartą peržiūrėtas 2016-04-05

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje <http://www.vvkt.lt/>.